KKP เปิดบริการ “ตรวจเครดิตบูโร” รู้ผลทันทีผ่านแอพฯ “KKP Mobile”
KKP พัฒนาฟีเจอร์ใหม่ เปิดบริการ "ตรวจเครดิตบูโร” ดูข้อมูลเรียลไทม์ รู้ผลทันทีผ่านแอพฯ “KKP Mobile”
KKP พัฒนาฟีเจอร์ใหม่ เปิดบริการ "ตรวจเครดิตบูโร” ดูข้อมูลเรียลไทม์ รู้ผลทันทีผ่านแอพฯ “KKP Mobile”
12 พ.ค. 2564

ธนาคารเกียรตินาคินภัทร จำกัด (มหาชน) หรือ KKP ระบุว่า ธนาคารนำเสนอความรวดเร็วและความสะดวกสบายอีกขั้นของการขอรายงานข้อมูลเครดิตและคะแนนเครดิตจากบริษัท ข้อมูลเครดิตแห่งชาติ จำกัด หรือการ ‘ตรวจเครดิตบูโร’ ผ่านแอป KKP Mobile แอปเดียวในตลาดขณะนี้ที่สามารถดูข้อมูลได้แบบเรียลไทม์ (Realtime) และรู้ผลทันที โดยลูกค้าใหม่ ก็สามารถเปิดใช้บริการแอป KKP Mobile ได้เอง ผ่านการยืนยันตัวตนด้วยแอปโมบายแบงก์กิ้งธนาคารใดก็ได้ที่ใช้อยู่เป็นประจำ หรือเครื่อง AIS KIOSK นอกเหนือจากการไปเปิดบัญชีที่สาขา
โดยหลังจากที่เปิดตัวแอป KKP Mobile ไปเมื่อเดือนเมษายนที่ผ่านมา ธนาคารเกียรตินาคินภัทรได้พัฒนาฟีเจอร์ต่างๆ ของแอปเพื่อยกระดับประสบการณ์การทำธุรกรรมดิจิทัลอย่างต่อเนื่อง โดยล่าสุดแอป KKP Mobile เป็นแอปเดียวที่เปิดให้ลูกค้าขอรายงานข้อมูลเครดิตและคะแนนเครดิตได้ทันที เพียงเข้าสู่เมนู “ตรวจสอบข้อมูลเครดิต” ทำรายการตามขั้นตอน จากนั้นสามารถรับรายงานได้เพื่อเป็นข้อมูลหรือใช้ประกอบการทำธุรกรรมการเงินอื่นๆ
ทั้งนี้ สำหรับผู้ที่ยังไม่เคยเปิดแอป KKP Mobile หรือมีบัญชีกับธนาคาร ก็สามารถรับบริการตรวจเครดิตบูโรได้ง่ายๆ เพียงดาวน์โหลดแอป KKP Mobile และกดเปิดบัญชีธนาคาร เช่น KKP SAVVY จากนั้นยืนยันตัวตนผ่านแอปโมบายแบงก์กิ้งอื่นๆ ที่ลูกค้าสมัครบริการ NDID อยู่ หรือนำบัตรประชาชนไปยืนยันผ่านเครื่อง AIS KIOSK หรือสาขาของธนาคารเกียรตินาคินภัทรทั่วประเทศ